Выратавальны Шапен, які дазваляў пазбегнуць абавязковага сну, з таго часу любімы глобусаўскі кампазітар. Пакуль ідзем да Палацу мастацтваў, збудаванага на могілках ля касцёла, Глобус разважае пра праблемы актуальныя, балючыя, крывацечныя і відавочна невырашальныя — пра будучыню беларускай літаратуры. Сам пісьменнік сцвярджае, што стварае літаратурны свет, у які можна зайсці з любой старонкі — а выйсці нельга. Маўляў, менавіта да такога фармату вымушае літаратуру рэчаіснасць.